גאי פירי עדיין בחדר הירוק?
תפוס אותו ואל תיתן לו ללכת. -הבנתי. ישר או...
רציתי לשמוע מלמעלה. -לכו ל"טוויסט"!
אלכס, עשית דבר מדהים אבל אנחנו חייבים לטפל בזה עכשיו. תפתחי.
טוויטר יוצא מדעתו. -אוי, אלוהים.
החדר נהיה לבן?
אלכס. -אוי, אלוהים.
רק שנייה, בבקשה.
תפתחי. -הבני-זונות מיו-בי-איי,
יילחמו כדי לשמור על האמינות שלהם,
וזה אומר שכך או אחרת יזרקו עלינו בוץ,
פרד חייב לעוף. הם חייבים להבין את זה.
עברנו את הגבול,
ובגלל זה הם לא יעשו את מה שאנחנו רוצות שהם יעשו.
אלכס, הכול יהיה בסדר.
אנחנו אוהבים אותך. -בסדר. בסדר.
אני חייבת להכניס אותם. -טוב. אני מבינה.
תקשיבי... -חכי רגע. לפני שאת פותחת,
אנחנו חייבות להישאר מאוחדות.
בכל מקרה, אל תזכירי את שמה של האנה.
היא לא רצתה בזה.
טוב. -טוב.
אלכס, אני אשבור את הדלת... -בסדר, בסדר.
תודה לאל.
מה שלומך? -אלוהים אדירים. הייתי צריכה שנייה אחת.
עשית דבר מדהים. -אנחנו בסדר.
איפה הטלפון? -איפה הטלפון? תביאי את הטלפון.
לא נגיד כלום לאף אחד.
אני לא מדברת. -אם נדבר, נחליש את העמדה שלנו.
שמאלה. -אז נשמור על שתיקה.
אלכס.
חכה, בראד.
תשאירי את הטלפון דולק ולידך, טוב?
אני אתקשר אלייך. -לא, אני אטפל בזה. בואו.
תני לי את הז'קט. -עצרו את המעלית.
תחזיקו את הדלתות.
- יו-בי-איי -
אתה אדם מת.
אמרה הגווייה.
לא. רק רגע...
אתם מפטרים אותי?
הוצאתם את פרד מיקלן לחופשה בתשלום
ואתם מפטרים אותי?
לא שמעתם מה אמרו בשידור שלנו הבוקר?
שמענו. בקול רם וברור.
אז אתם לא מאמינים לקורבן?
או שסתם לא אכפת לכם?
מובן שאנחנו מאמינים לקורבן.
אנחנו מאמינים לכל הקורבנות, לכל אחת ואחת מהן
לעולם ועד עד קץ הימים.
ואם יתברר שצדקנו באמונתנו,
גם פרד יפוטר.
אבל איש מאיתנו לא היה בחדרים ההם,
איש מאיתנו לא יכול לדעת בוודאות עכשיו
מה קרה, מלבד פרד.
כי האדם הנוסף, האנה שונפלד,
מתה הבוקר. -מלבד פרד.
שטוען בתוקף לחפותו.
אם נמצא ראיות לכך שמשהו מזה אמיתי,
ננקוט אפס סובלנות.
זה קשקוש בלבוש, אבל בסדר.
אתם לא יכולים לבטל את החוזה שלי ללא עילה מוצדקת,
ואני בסך הכול עזרתי לחשוף את האמת.
את האמת? זאת האמת.
אנחנו חושדים שפרד אולי אינו חף מפשע
אבל אנחנו יודעים שאתה אשם בהשתלטות על השידור של יו-בי-איי
ובמתן במה להאשמות פרועות נגד מנכ"ל הרשת,
בכליאתו הפיזית בחדר הבקרה שלו עצמו,
דבר שהוא, אגב, סכנת שרפה חמורה.
סכנת השרפה.
זה היה שידור פיראטי, ואין לזה מקום ברשת שלנו.
זו באמת הארץ שהזמן שכח.
טוב, עשיתי כמיטב יכולתי,
אבל אני לא יכול לגרור אתכם, חבורת אידיוטים צועקים ובועטים, למאה ה-21.
אתם תקועים כל כך במאמץ למשול באחוזה הפיאודלית הרקובה שלכם,
שאתם אפילו לא רואים את העולם שצמח סביבכם.
אז תיהנו לשדר את ציורי המערות שלכם
לאחרוני הפראים שנותרו לצפות בשידורי רשתות הטלוויזיה.
שאר העולם
כבר עבר לענן, והנוף שם מרהיב עין.
קורי, סלח לנו,
אבל יש לנו רשת טלוויזיה שצריך לתקן.
אז תוציאו את הדבק המהיר.
אתם באמת חושבים שזה העניין?
רשת הטלוויזיה שלכם?
זה קרב על הנשמה של היקום.
- המרכז לבקרת מחלות / נגיף הקורונה -
- לפעמים מה שמפריד בינינו דווקא מאחד אותנו -
- שמרו על עצמכם -
- שלושה חודשים לפני כן -
- עוד 11:12:47 שעות לנשף השנה החדשה -
- עם ברדלי ג'קסון ואריק נומני -
"אולי עדיין מוקדם לזה
אבל החלטתי לשאול אותך בכל מקרה
מה אתה עושה בערב
בערב השנה החדשה?"
יופי של תנועה. תרחיב את הצילום.
ואת לא האמנת שנצליח לשכנע אותה לשיר.
אריק שכנע אותה.
"לקבל את השנה החדשה"
תתכונן, מצלמה שתיים. עבור למצלמה שתיים.
תיראי נהנית, ברדלי.
"אולי אני משוגעת שאני חושבת" -מצלמה שתיים, תתמקד בברדלי. עבור.
- האשמות נגד מגיש חדשות יו-בי-איי ריי מרקוס -
"לעולם אהיה זו שבחרת
מבין 1,000 הזמנות
שתקבל"
ידעת שהשיר הוא בעצם על תכנון מוקדם מדי של ערב השנה החדשה?
מה שבטוח זה שיקפאו לנו הביצים
מחר בלילה בטיימס סקוור. -"סיכוי אחד קטן
ועכשיו שאלת הפרס הגדול מראש"
כן.
"מה אתה עושה בערב..."
שיט.
מהמם. ארבע. -"בערב השנה החדשה?"
- מרקוס מותקף מבזק מיוחד -
שתיים, מוכן? עבור לשתיים.
כן, הרגע ראיתי.
עוד אחד הלך מאיתנו.
עובדים רבים בעבר ובהווה העלו
האשמות בהתעללות רגשית
וקוראים לציבור ל...
"טיימס" מבקשים תגובה בקו 1, מגי ברנר בקו 3, אמרה שהיא תמתין.
התקשרו מהדוברות.
שואלים מה הם צריכים לומר בעניין ריי.
הוא עדיין בחופשה מתוכננת או שאפשר להודיע משהו?
ומה עושה ההנהלה?
ישיבת חירום כדי לדון במחליף לריי בהגשת חדשות הערב.
תתקשר ל"טיימס",
תן לי קודם את מגי ברנר ותכנס את הצוות,
מיה ג'ורדן, סטלה באק, וינס פונטנה, המחלקה המשפטית. דחוף.
אחת העוזרות לשעבר של מרקוס...
היא על הקו? -כן.
כשהיא ביקשה חופשה כדי להשתתף
בלוויה של חמותה, מרקוס... -מגי,
אני מקווה שנתנו לך די זמן כדי להכניס את זה לספר.
"מה את עושה בערב
מה את עושה בערב השנה החדשה?"
אל תשכחו,
ברדלי ואני ננחה את נשף השנה החדשה של יו-בי-איי
מחר בלילה בשידור חי מטיימס סקוור.
אנדרו וו-קיי, דרייק, לורן אליינה, מוזיקאים אמיתיים.
אנחנו לא נשיר, תודה לאל. -היי, בחייך, ראיתי שהיה לך כיף.
ככה נראה לך כיף?
כיף זה מה שתראו כאן ביו-בי-איי
מחר בערב מ-20:00 לפי שעון החוף המזרחי. -נכון.
אנחנו מקווים שתקבלו איתנו את השנה החדשה. -אריק ואני נחפש אתכם.
עכשיו הישארו איתנו ל"טוויסט".
וסיימנו. כל הכבוד, חבר'ה.
בטוויטר מתים על זה.
באמת? -אמרתי לך.
היה יותר כיף ממה שחשבתי.
אוי, אלוהים.
ראית את הסיפור על ריי?
מתעלל רגשית בעובדים שלו? -מה?
אלוהים. -לא.
גייל?
דחיתי את העניין, טוב?
זו החלטה של מיה?
מיה רוצה כתבה על "תזונה בשנה החדשה"?
אני חושבת שזה קשור פחות ל"תזונה בשנה החדשה"
ויותר לרצון לבאס ולדפוק את כולם.
ערב השנה החדשה ויום השנה החדשה הם שניים מהימים הכי קטלניים בשנה.
צריכת האלכוהול עולה, צריכת הסמים עולה, אנשים מתים.
זו עובדה. אני מצטערת שזה מבאס.
טוב, ניסיתי להעביר לך את המסר בעדינות, אבל לא נתנו לנו ברירה.
אני אדבר איתה.
ברדלי.
הרייטינג נמוך. תשקלי על מה שווה להילחם.
אם לא מעריכים אותי כאן,
יש לי הרגשה שתהיה משרה פנויה בחדשות הערב בקרוב.
זה נראה כהימור בטוח.
וקשה לי מאוד להאמין
שווינס יגיד לי לדבר על תזונה בשנה החדשה
בחדשות הערב.
ודרך אגב, גייל,
אמרת לי שכל השירה והריקודים ושיתוף הפעולה
יקנו לי קצת חופש במקום הזה.
צבעתי את השיער, הנחיתי טורניר באולינג של ידוענים,
רקדתי ריקודי טיקטוק מטופשים בטלוויזיה.
עשיתי הכול חוץ מקעקוע של יו-בי-איי על התחת, ובשביל מה?
אפשרו לך לעשות את רוב הכתבות שרצית לעשות.
אם נמשיך בדרך שלנו, הצופים יצטרפו.
אני מקווה שאת צודקת.
אני אדבר עם קורי על חדשות הערב.
הוא מעריך יושרה. -צריך לסגור את זה מהר.
ברדלי ג'קסון לא תגלה בטוויטר
שלוקחים את השותף שלה לחדשות הערב.
מתי נוכל להעביר את אריק?
הוא על סף חתימה. -אז שיחתום כבר.
היינו צריכים עוד זמן כדי להרגיל אותה לרעיון.
זה מקשה עליי מאוד לפטר אותו, אז אולי לא נפטר.
צעקות על העוזרת האישית הן לא אותו דבר כמו תקיפה מינית.
הבוס שלי זרק לי אננס על הראש כשהייתי עוזר אישי, ועכשיו אני כאן.
שמענו כבר את הסיפור הזה, וינס. הרשת צריכה לנקות את האורוות.
בואו נעשה את זה פשוט.
ההודעה לעיתונות בנוגע לפיטורים של ריי ולמעבר של אריק לחדשות הערב
מנוסחת ברגע זה,
אבל לא נוציא אותה עד שכל השאר יוסדר.
לוח הזמנים השתנה
כי מישהו החליט להדליף את המידע לתקשורת,
ולכן אנחנו צריכים לפעול מהר.
בואו נתרכז בבחירת שותף לברדלי.
מעולה. המועמדים הסופיים הם מיקי וארון.
מה לעזאזל קרה למיגל? -הוא סירב.
הוא סירב לתוכנית הבוקר?
הוא לא התלהב לעבוד עם ברדלי.
שמעו, אולי נשאיר את אריק בתוכנית הבוקר ונעביר את ברדלי לערב?
אתה יודע שהיא אוהבת חדשות קשות.
טוב, אולי נקיים את השיחה על ברדלי
שכולנו חושבים עליה? -מה?
היא באמת עומדת בדרישות?
זה נשמע קצת קיצוני.
הרייטינג נמוך. החוזה שלה נגמר בעוד כמה חודשים.
כן, ברדלי הייתה צפויה להפוך לגיבורת-על פמיניסטית,
אבל לא עמדה בציפיות.
רק רגע. היא סירבה לעמוד בציפיות.
אני דווקא מתפעל מכך שהיא לא תפסה טרמפ על "מי טו"
ומילאה את עגלת הקניות שלה בפרסים וברצון טוב מזויף.
כן, אבל היא יצאה מגדרה כדי לא למלא את העגלה.
היא חשפה את מועדון הנשים...
שמשלם שכר רעב לעובדים.
אני אוהבת את ברדלי,
אבל היא צריכה את הנינוחות והליטוש וכובד הראש של מגישה מנוסה כמו אלכס
כדי לאזן אותה.
בסדר. -טוב, אז
יש לנו רשימה של צירופים אפשריים
שיכולים להתחיל לעבוד... -מה? לא. אמרתי בסדר. בסדר.
"בסדר" מה? -נחזיר את אלכס.
לא, לא. לא התכוונתי... -מה? לא.
לא חושב שיש אפשרות כזאת. -למה? דיברת איתה?
היא עזבה את התוכנית בפומבי. זה היה סיפור גדול.
היא אישית אמרה לך לא?
כן, חד-משמעית.
כשהיא עזבה לפני שמונה חודשים.
לכן עפנו על עצמנו והוצאנו הון על אריק.
אבל מי עוד הוא סיפור בעצמו, כמו אלכס?
מי עוד יוכל להסיט אותנו
מדוגית הזבל הבוערת שאנחנו משיטים עכשיו
בול במרכז העיר? אף אחד.
אני לא בטוחה שהחזרתה היא האירוע שאתה מדמיין.
היא אייקון פמיניסטי.
אולי. אבל אני גם לא מתה על הרעיון
של עוד אישה לבנה כמגישת חדשות, גם אם היא אייקון פמיניסטי.
במיוחד אחת שהודתה בביצוע המון מעשים מפוקפקים.
אני אישית חושבת שאלכס גמרה.
מה שאנשים לא מבינים זה שלהצלחה ולפרסום יש מחיר.
יש סיפור של הנס כריסטיאן אנדרסן.
אישה צעירה מוקסמת מנעליים אדומות יפהפיות
שהן הרבה יותר מסעירות ומושכות תשומת לב
מהנעליים החומות הצנועות שהיא נועלת.
ברגע של חוסר שיקול דעת
היא נכנעת לקסם שלהן ונועלת אותן לכנסייה.
- אלכס לוי עוזבת את תוכנית הבוקר -
והפלא ופלא, רגליה מתחילות לנוע...
- אלכס לוי עדיין נפגשת עם מיץ' קסלר? -
והיא רוקדת והיא לא יכולה לעצור.
- בשתיקה אלכס לוי -
היא רוקדת שעות וימים ושבועות
עד שכל גופה פצע וחבורה
מהריקוד כמו רוח מערבולת שמסתחררת בין הכפרים והערים,
בלי יכולת לעצור.
בסוף היא רוקדת הרבה כל כך וחזק כל כך, יותר ויותר מהר,
עד שהיא יודעת שהיא תדמם למוות.
ואז בניסיון נואש להדוף את המוות,
היא מפצירה בחוטב עצים אחד לכרות את רגליה.
והוא כורת את רגליה.
ואז היא מתה.
העולם היה שונה באותם ימים.
ואני בטוחה שיש כאן מסר פטריארכלי כלשהו
לנשים שרצו לצאת מתפקידן.
אך מה שאני תמיד למדתי מזה כילדה,
וזה מן הסתם אומר משהו עליי כילדה,
זה הרעיון שהעולם עשוי לגרום לך לרוץ מהר כל כך,
עד שבמקום לרוץ צעד אחד נוסף, תעדיפי לכרות לעצמך את הרגליים.
מעולם לא...
מעולם לא שכחתי את הדימוי הזה.
אני חושבת שהצלחה בעולם המודרני דורשת ריקוד כזה,
שמוציא את הנשמה, מפרך, בלתי נגמר.
רציתי שייגמר. -ואני רק רציתי שזה ייגמר.
רציתי שזה ייגמר כדי שאוכל להתחיל לחיות.
אדווח לכם איך זה מתקדם.
הישארו איתנו ל"טוויסט".
סוף כתב יד.
אתה רוצה 100 מיליון בשנה כדי לקנות
את זכויות השידור ברשת של "המפטון"?
ברוס, בדרך כלל אני שונא להביא בשורות רעות,
אבל איתך, משום מה אני אוהב את זה.
אנחנו לא נחדש את החוזה על "אפוקליפסה 13". איך זה?
אז אם בא לך לצפות בזה,
תצטרך לעשות מה שכולם עושים ולרכוש מינוי ליו-בי-איי פלוס.
ואל תדאג, יש תקופת ניסיון בחינם, אם אין לך 7.99 דולר.
אני מבין שכעס הוא מחלה מידבקת אצלכם.
זה לא כעס.
כשאני אכעס אתה תדע. אני אדאג לזה.
קייל, מי ממתין בקו 3? -אייבי. אמרת לה להשיג אותה.
לא, אני אחזור אליה. אני צריך את פיט פרימן.
תתקדם ברשימת השיחות. אני צריך לצאת עוד מעט.
היי. לחזור אחר כך? -היי, סליחה...
היי. לא. לא.
פיט פרימן בקו 2. -תגיד לו שאחזור אליו.
תראה מי באה אלינו. -היי.
מזמן לא נפגשנו.
כן, הייתי קצת עסוקה. -כן.
יש לך דקה לדבר? -כן.
יופי. -כן.
תודה.
איזה בוקר.
אתה תצטרך לפטר את ריי?
טוב, אסור לי לומר לך את זה, אבל כן.
אז... את מי תביא במקומו?
אה, כן, אני...
אני לא יודע.
אם תגלי, תגידי לי, בבקשה,
כי אני מת לדעת.
אתה תהיה הטלפון הראשון שלי. -תודה לך.
ואם לא תמצא מישהו מוצלח, תמיד אפשר לבחור בי.
תודה על ההצעה החפה מכל אנוכיות.
אתה חייב לי טובה, חבר שלי.
תזכור שפיטרו אותך כאן. אל תשכח. ובזכותי ביטלו את הפיטורים שלך.
אני... כן.
ומובן מאליו שאני מודה לך על זה. -הייתי עושה את זה שוב.
אני זקוק לך בתוכנית הבוקר. אני צריך יציבות.
אנשים שידליקו את תוכנית הבוקר ידעו שיראו את ברדלי ג'קסון.
ואגב, את היית מעולה השבוע.
רק השבוע? -אל תעשי לי את זה.
לא, אני... תראה, אני מבינה,
ואני יודעת שהרייטינג ירד קצת מאז שאלכס עזבה,
ואני לא עוצמת את העיניים.
אבל אני חושבת שחדשות הערב
אולי יתאימו יותר לכישורים שלי.
והעזיבה של ריי יוצרת חור מרובע שמתאים בדיוק ליתד המרובעת.
ואני יודעת... אני יודעת שאהיה מעולה.
אין ספק. בטח שתהיי מעולה. על מה את מדברת?
את תיתני בראש בלי חשבון.
אבל הבעיה שלי היא שאני אוהב לדחוף יתדות מרובעות לחורים עגולים
כי זה ממש קשה,
אבל כשמצליחים להכניס אותה והיא יושבת בול,
זה קסם. פשוט קסם.
יש הרגשה של קסם. ולא קסמים שקוסמים עושים, אלא ממש כישוף.
וכמובן, מובן שהרייטינג צלל לתקופה מסוימת,
אבל זה מה שיעשה את רגע הגילוי משמח כל כך.
לכן אני לא יכול להעביר אותך לפני הגילוי.
בסדר.
אתה יודע, הרגשתי שאני מוצאת את הנישה שלי בתוכנית.
כן. -ואריק,
אנחנו משלימים זה את זה מצוין.
זה בזכותך. את משלימה כל אחד מצוין.
אני לא בטוחה בזה.
אני חושבת שיש בינינו התאמה. עכשיו הרבה יותר טוב מהמצב הקודם.
נו באמת, את ואלכס. גם לכן היה משהו מיוחד.
למשך חמש דקות.
זה המקסימום שהרגשתי שיש בינינו קשר.
אבל... היא עזבה, ולא שמעתי ממנה מילה.
טוב, כן.
אבל איזה יופי של חמש דקות.
ומי יודע מה היה קורה לו הייתה לך הזדמנות למנף אותן.
זה נכון. כנראה לעולם לא נדע.
בכל אופן, עדיף ככה.
למדתי לעולם לא לומר לעולם לא,
חוץ ממתי שאני אומר לעולם לא לומר לעולם,
ואז אני אומר את זה פעמיים במשפט אחד.
אני מתגעגעת אליך.
כן, את יודעת... היינו עסוקים. קרו המון דברים.
כן, כן. כלומר, כן.
אני מרגישה כאילו עברו מיליון שנה.
אבל זה עדיין קרה ב-2019.
כן, מי כמוני יודע.
והסיפור של האנה... לא יוצא לי מהראש.
אני...
דברים כאלה דורשים זמן, אני מניח.
אבל נגיע לשם. בוודאות. נגיע לשם.
היי, זו שירלי אלפרט מהורסהדס.
אני רוצה להציע את נכדי זאק כמועמד לגיבור היום.
אתמול בפארק, הוא וילד אחר שהוא לא הכיר אכלו סוכריות מקל סבא
עד שהילד השני הפיל את הסוכרייה שלו לרצפה
ופרץ בבכי.
זאק באמת חש את רוח חג המולד בתוכו, אנחנו דאגנו לזה...
- מנכ"ל יו-בי-איי אמר שמרקוס "נהג באופן -
- שאינו הולם את מדיניות החברה וערכיה. -
- החוזה שלו בוטל לאלתר." -
חשבתי שזה דבר מקסים
ואולי תוכלו לעשות כתבה על זה לחדשות.
הטלפון שלי הוא 607-433-2...
זה נותק.
אני יודע, פספסנו את זה בשנייה. זה היה על הקשקש.
רוצה שאבדוק את זה?
זה די מגעיל.
שני ילדים מלקקים סוכרייה אחת.
כן, אבל אתה יודע, ילדים זקוקים לחיידקים, לחיזוק מערכת החיסון שלהם.
אני אומר, תמצא אותה.
רק בעוד חצי שנה נוכל להעלות כתבה לחג המולד.
בעצם זה ממש לא נכון במקום הזה, אבל בכל זאת תמצא אותה.
אוי, אלוהים. מה את עושה כאן?
היי. -היי.
סיימתי בבית הספר וחשבתי לקפוץ
לראות את החבר המפיק המצליח שלי.
באמת? איפה הוא?
אמסור לו שבאת. -אתה מצחיק.
יש לקוות, כי את לא יוצאת איתי בגלל המראה.
איך מתקדמות התוכניות לראש השנה?
הכול טוב? -כן, נראה לך שתוכל לצאת?
אני חושב שכן. המקום מתנהל מעצמו.
היי. הטלפונים לא עובדים.
התקשרת לחברת הטלפונים?
הטלפונים שבקו.
טלפון נייד?
נראה שהמקום לא לגמרי מתנהל מעצמו.
אבל מתברר שזה לא משנה, או שלא אכפת לי,
או שאני פשוט רוצה להיות איתך. -כן?
כן. -טוב.
אז אראה אותך מחר.
בהחלט, תראי אותי מחר. -טוב. ביי.
בוא, חמוד. כלב טוב.
כבר קראת אותו?
הרגע סיימתי. הוא ממש טוב.
אז מה לא בא לך טוב?
בחייך, אלכס, אמרתי שהוא ממש טוב.
כן, בסדר, בואי.
אני יודעת מה המשמעות של "ממש טוב" במשוב.
זה אומר, "לא משהו," "לא אהבת,"
"לא בלתי רגיל". אל תחרטטי לי.
בואי לא ניסחף, טוב?
הוא ממש טוב. זה לא חרטוט.
חיית חיים מדהימים.
התחככת בכמה מהאנשים הכי משפיעים בעולם.
חצבת לך מקום כאישה בתחום הזה,
שרק מעטות הצליחו להתקרב אליו.
התחלת מהפכה ביו-בי-איי.
האירועים כולם מדהימים. זה גולמי, זה אמיתי.
אז מה הבעיה?
אני חושבת שאת צריכה לחזור לזה, לחפור קצת יותר עמוק בתחומים מסוימים.
אוי, אלוהים. את רצינית?
דיברתי על...
חוסר הביטחון שלי ועל הגירושים שלי ו... כלומר...
על מיץ'.
אני לא מעוניינת לדבר על מיץ'.
אנשים יקנו את הספר בשביל זה.
זה לא משהו נגדך אבל הזבל הזה מוכר ספרים.
ולא רק זה, אלכס, זה חלק חשוב בתנועה.
כן, אני יודעת. אני מכירה את התנועה.
הרסתי את כל הקריירה שלי בגלל התנועה.
בבקשה, אל תכריחי אותי לחזור לזה.
אני אומרת את זה כחברה, אלכס.
אנחנו לא יודעות מה יהיה בספר של מגי.
נשמע לי שאת דווקא כן יודעת מה יהיה בספר של מגי.
אני לא יודעת.
אני מכירה את העורכת שלה, אבל היא לא מגלה לי.
אבל מה שלא יהיה,
זו ההזדמנות שלך להיכנס לשם ולהגיב
בלי להיראות כאילו את מגיבה.
להגן על עצמך. -אלוהים.
על מה יש לי להגן על עצמי
שעוד לא הודיתי בו בטלוויזיה הכלל-ארצית?
אלכס, אני רק אומרת,
שאם יש לך היסטוריה עם מיץ', היסטוריה אישית,
זו ההזדמנות שלך למסור את הנרטיב שלך לגביה.
אבל אין.
אחזור ואקרא את כתב היד
ואנסה למצוא קטעים עסיסיים על מיץ'.
להשביע את התיאבון של כרישים.
חשבי על מה שאמרתי, טוב? את תמצאי את הדרך.
בסדר, אדל. תודה, ביי. ביי.
מיץ' הבן-זונה.
אימא, את...
תפסיקי ללחוץ על הכפתור, בסדר, אימא?
האמבולנס בא כי את לוחצת על הכפתור, ברור?
זה לא מכבה אותו.
אבל אימא, הוא לא נדלק עד שאת לוחצת.
אני מבטיח לך שאף אחד לא מאזין לשיחות שלך
דרך כפתור המצוקה שלך. -ינקו?
טוב, ביי.
אוי, אלוהים. כל כך טוב לראות אותך, מרדית.
אלוהים אדירים. מזמן לא נפגשנו.
כן.
שמעת משהו מקלייר? -כן.
היא לומדת למבחן הקבלה לתואר שני. -וואו, היא חוזרת לעצמה.
כל כך משמח לשמוע את זה. -כן.
אני חושבת שהיה לה טוב להתרחק אחרי כל האי-נעימות ההיא.
בהחלט. אין ספק. כן.
טוב, שמחתי לראות אותך. -נהדר לראות אותך.
בפעם הבאה שאדבר איתה אספר לה שנתקלתי בך.
בטח, כן. שמרי על עצמך.
היי, ינקו. מה מזג האוויר, אחי?
כדור הארץ עומד להתנגש בשמש,
אבל מחר בלילה תצטרך סוודר.
פא...
שיט. אוי, לא.
אוף.
קוצצת עצים. אלכס. שלום.
קורי אליסון?
מה לעזאזל אתה עושה במיין?
מה לעזאזל את עושה במיין?
אתה באמת צריך משהו, מה?
ואני לא מעלה בדעתי משהו שאני יכולה לתת לך.
אני צריך שתחזרי לשנה.
ברדלי בסדר אבל היא לא מביאה רייטינג
ואנחנו מעבירים את אריק לחדשות הערב.
כן.
וואו.
ברדלי כועסת?
היא תכעס.
יודע מה? הכול אותו דבר ביו-בי-איי.
אתם... אתם. -אלכס, ככה זה בעסקים.
דברים כאלה לא משתנים.
תפקידי הוא להבטיח את היציבות של יו-בי-איי. אני עושה מה שצריך.
שיהיה ברור,
אני לא מדבר על חזרתך בתנאים הקודמים.
אני מדבר על חוזה חדש לגמרי.
את שותפה של הרשת.
את תהיי קול חזק בבנייה מחדש
ובמיתוג מחדש של אימפריה רעילה ש...
שהולכת להמריא.
היא תקום מהאפר כמו... כמו ונוס שיצאה מהצדפה.
ואת תהיי ונוס.
אני צריך אותך.
יו-בי-איי צריכה אותך.
את היית כל מה שהיינו צריכים תמיד ובטיפשותנו לא קלטנו.
בבקשה, חזרי אלינו, אלכס.
רק את יכולה להציל אותנו.
אני מסכימה עם כל מילה שאמרת.
כל מילה שאמרת.
אני לא יכולה לחזור.
גם אם הייתי רוצה, אני פשוט לא יכולה.
אני איראה הפכפכה.
חסרת חוט שדרה. -לא, לא, לא.
כשהחוזה החדש שלך יתפרסם, את תיראי הכי חכמה בעולם.
אני לא רוצה.
אני לא רוצה. אני גמרתי. גמרתי.
יודע מה, קורי? אני חושבת שעדיף שתלך עכשיו.
אתה לא אדם נוראי.
נהניתי מאוד מחברתך.
כלומר, אולי אתה כן אדם נוראי, אבל...
אבל... אני עדיין חושבת שאתה משעשע.
אתה קצת... אתה קצת משוגע.
וזה... זה מפחיד אותי.
אני לא רוצה להטריד אותך.
בסדר.
אמרתי את שלי.
אני מתחנן בפנייך שתחזרי אליי, אלכס לוי, על הברכיים.
ואם תחזרי, אני אתמוך בשת"פ הזה בכל מחיר.
תהיי בעדיפות העליונה אצלי, תמיד. אני מתחייב בפנייך.
אני לא חוזרת. אני מאושרת מאוד.
חשבי על זה. אני רק מבקש שתחשבי.
לא רוצה לחשוב על זה. -את יכולה לענות לי מחר.
חשבי על זה יום אחד. -אני אומרת לא כבר עכשיו.
אני לא רוצה בזה.
אני שונאת את זה.
אני מעדיפה למות ולא לחזור לשם, טוב?
חשבי על זה.
הו.
אוי, לא, ינקו.
צייצן טוויטר סימפלי-ברנבי חולק על התחזית שלך,
לא נעים להודות. -אוי.
הוא אמר, ואני מצטט:
"@ינקו-פלורס-יו-בי-איי חייב לי 500 דולר."
"אין גשם בחוף הצפון-מערבי? תגיד את זה לנעלי הזמש 'פרגאמו' שלי."
צר לי על הנעליים, ברנבי,
אבל אני חושב שתצטרך לדון בזה עם היושב במרומים.
אז שברנבי ישלח את החשבון אליו?
הכיסים שלו עמוקים יותר.
האחריות עליך כשאתה יוצא מהבית ב...
מיה, את עדיין צריכה לאשר את סרטון סוף השנה לערב.
נכון... דוני, תחליף אותי.
לאן אנחנו הולכות? -ג'ואל במשרד.
ואל תשכחי שיש לך פגישה ב-13:00 ופגישה ב-14:00.
עם מי ב-14:00? -מנהל החדשות החביב עלייך.
היי, ג'ואל. -היי, מיה.
אפשר להתייעץ איתך על הכתבות של מחר?
אני... -זה ייקח שנייה. בחרי שתיים:
"פקיסטן מנפיקה תעודות זהות בריאותיות לטרנסים לצמצום האפליה."
"סין חוקרת התפרצות של מחלת נשימה שתקפה 27 בני אדם."
ו"80 איש באיי בהאמה אובחנו כחולי שחפת
במקלטים נגד סופות לאחר ההוריקן."
פקיסטן, איי בהאמה. -תודה.
בואי איתי. רינה, את בסדר? -כן, אני רק הולכת. בשביל שניים.
ג'ואל, ספר לי מה יש לך לסיכום השנה, מהר.
בסדר. דוח מולר. שיחת הטלפון המושלמת לאוקראינה.
הדחת הנשיא...
תשאיר את רגעי השיא של טראמפ, אחרת זה יימשך ארבע שעות.
לא קשור לטראמפ? -שערוריית הקבלה למכללות.
ברקזיט.
קתדרלת נוטרדאם נשרפת, אוסטרליה נשרפת, יערות האמזונס נשרפים...
עצור. בוא ניתן לצופים תקווה.
בוא ניתן לי תקווה. קרה משהו טוב?
ארה"ב זכתה בגביע העולם לנשים.
אלוהים, 2019 הייתה מבאסת. -היי.
ממש לא בא להיות זאת ששואלת את זה,
אבל אנחנו צריכים להכניס את עצמנו לסרטון הסיכום של 2019?
כן, בואו נכניס את הרגע של אלכס וברדלי.
תבחרי את הקטעים בחוכמה.
תציגי את זה כפרידה עטורת ניצחון מהגיבורה העוזבת, אלכס לוי.
בלי מיץ'. בכלל.
מה עם החלק של האנה בפרשה?
תקדישי את המשדר להאנה.
ארצ'י נולד השנה, התינוק המלכותי. זה אופטימי.
תינוקות הם דבר מקסים. -נכון?
היי. למה את עדיין כאן?
היית אמורה ללכת הביתה לנמנם קצת. -אני הולכת.
מחכה לנו לילה ארוך. תנוחי קצת.
היי, מיה, עשיתי חושבים, הערכת מצב.
וברור לי שלפעמים קשה להסתדר איתי,
אבל את תמיד השגחת עליי.
גם כשהתמודדנו עם דברים מטורפים.
ואם לא הייתי מספיק אסירת תודה,
אני רוצה שתדעי שאני... אני באמת אסירת תודה.
ואני רק רוצה להגיד לך תודה.
לדעתי הוא הבחירה הנכונה.
אהוב על צופים צעירים ומבוגרים,
גברים ונשים ואנשים ללא זהות מגדרית.
כן, ארון מצוין.
לא יודע אם הוא יספיק כדי לשנות את עמדת התקשורת.
לא, אבל לא יהיו איתו בעיות
כמו שהיו לנו עם חלק מהכוכבים האחרים שלנו.
ארון אמין.
נקווה.
אנחנו סוגרים היום שוב.
אבל תודיעי לי לפני ההודעה הרשמית?
למה? כי ברדלי עוד לא יודעת?
בעיקר בגלל זה. אספר לה אחרי השידור הלילה.
חכי עם פרסומים בתקשורת עד אחרי שאספר לה.
טוב.
נשף השנה החדשה של יו-בי-איי -
- בשידור חי מטיימס סקוור ברדלי ג'קסון ואריק נומני -
בדיקה, בדיקה.
בסדר. יופי. תודה.
תודה.
זה מטורף. זה פשוט ענקי.
זה נראה ענקי כשרואים את זה בטלוויזיה בבית,
אבל כשעומדים באמצע,
זו אחריות עצומה לדאוג שלכולם יהיה כיף.
אתה חושב שנעשה את זה כיף מספיק? -אני יודע שאני כן.
לא יודע בקשר אלייך.
אתה משהו-משהו. -אני אעשה את זה כיף.
יש לי כאן משהו לשתות ואני רוצה להרים כוסית.
טוב. -לחייך.
או-או.
כי נכנסת לחיי בתקופה קשה מאוד
ועזרת לי מאוד לעבור אותה.
היית באמת שותף מדהים,
ואני פשוט רוצה להודות לך.
נעים לי מאוד לשמוע. בכנות. גם את היית שותפה נהדרת.
אז לכבוד השנה שמצפה לנו. -לחיים.
אני חייב? -כן, קדימה.
מהר. -ברומא נהג כרומאי.
אנחנו חוזרים בעוד שבע שניות. יופי של שידור.
חמש, ארבע, שלוש.
מצלמה שתיים, צלם את שניהם, צילום זוגי.
קדימה ולמעלה.
היום 31 בדצמבר, ערב השנה החדשה,
וכל העיניים נשואות לטיימס סקוור שבעיר ניו יורק,
כשהשנה החדשה התינוקת עומדת להיוולד.
אבל הכנו לכם המון כיף ובידור לפני שייפול הכדור
ו-2019 תפנה את מקומה ל-2020.
ההתרגשות כאן מטורפת, עד שכמעט אפשר לחתוך אותה בסכין.
ולמה אנחנו מתרגשים כל כך, ברדלי? את מי נראה הערב?
יהיו לנו הופעות של דרייק, אריאנה גרנדה
ו"רדיו סיטי רוקטס". וזו רק ההתחלה.
מעת לעת נעבור בשידור לדניאל הנדרסון ואליסון נמאזי
שנמצאים ברחוב בורבון, ניו אורלינס,
לטיי פיצג'רלד במתחם הוליווד אנד היילנדס
שבלוס אנג'לס.
ינקו פלורס יסתובב ברחובות,
והצמד פן וטלר בסטריפ בלאס וגאס.
אז תתכוננו. תחליטו את מי אתם הולכים לנשק.
כי יש לנו ארבע שעות עד שהכדור ייפול.
תודה. -בבקשה.
אוי, אלוהים.
טוב.
היי. מה שלומך? שלום.
היי.
זו היא?
היא הגיעה.
זו אלכס לוי.
אלוהים אדירים. זו אלכס. היי.
היי. שלום.
היי.
אלכס?
שלום. -חשבתי שתהיי בניו יורק.
אני יודעת, התוכניות שלי השתנו.
בסוף ליזי עורכת מסיבה בדירה,
ולא רציתי להיות האימא הבודדה במסיבה של סטודנטים.
אני שמחה כל כך שבאת. -גם אני.
יש כאן המון אנשים שאת מכירה מהקראות הספרים.
כן. היי. -כן.
גם סילביה פורטמן כאן. -כן.
סילביה... כן. -הקוראת בקלפים.
כן. -יש לה ספר חדש.
היא עורכת אירוע חתימה בחנות. -יפה.
היא קוראת בקלפים לכולם. -באמת?
אני בטוחה שהיא תקרא לך אם תרצי. -איזה כיף.
אביא לך משקה. -כן.
מה מחכה לנו כאן, פרנק?
הייתי אומר, חצי שעה בקצב הזה,
אבל זה רק ניחוש. -הבנתי.
מתישהו השנה יהיה מצוין. -כן, אדוני.
- הודעות סטלה -
- חותמים על החוזה. ארון שמח לעבוד עם ברדלי -
- תני לי שעה -
- אלכס לוי -
זאת אלכס.
נא להשאיר הודעה.
יש שיר אחד.
טוב. בסדר.
ההורים שלך הלכו לעולמם?
לא שידוע לי. להרים להם טלפון?
את אימא. -נכון.
בן?
לא, אבל אתן לך עוד ניחוש אחד.
אני יודעת כמה כיף לכם כאן
אבל ערב השנה החדשה רק מתחיל להתחמם.
גבירותיי ורבותיי, לורן אליינה.
תודה.
כפיים.
היי, חכה שם. יש לך משהו בשבילי?
אל תגזימי. אני יודע כמה יש שם.
אוי, אלוהים.
זה לא אמיתי.
אם הייתי אומרת לעצמי המתוסבכת בת העשר שזה מה שאעשה בחיי,
היא לא הייתה מאמינה לי.
אבל זה ממש כיף. אני שמחה שאני עושה את זה איתך.
נכון שזה מקסים?
אני צריך לספר לך משהו.
טוב. -בעצם אסור לי לספר לך,
אבל הרגשתי שזה לא הוגן להסתיר את זה ממך.
אתה בסדר?
ואת תגלי את זה בקרוב בלאו הכי.
אני עוזב את התוכנית.
רגע... פיטרו אותך?
אני אדבר עם מיה. -לא, זה לא העניין.
הציעו לי את חדשות הערב.
אה.
כולם יודעים?
כן.
אני באמת מצטער.
הקלף הזה מראה בחור צעיר שיהיה או שהוא כבר חשוב מאוד בחייך.
וואו. לא ידוע לי על אף אחד.
אבל את בזוגיות רצינית?
לא, אני לא בזוגיות.
את יודעת, לפעמים צריך לגלות נכונות לחפור קצת יותר לעומק
כדי לאפשר לקלפים לחשוף את מה שהם מנסים לומר לך.
אה.
אבל חשבתי שזה התפקיד שלך.
אני לא רוצה להבהיל אותך. -אני די בטוחה שזה בלתי אפשרי.
אני יודעת שאת לא מאמינה במה שאני עושה.
נדמה לי שאת צודקת.
אני לא מתכוונת לזלזל.
יודעת מה? בואי נלחץ ידיים
וניפרד כידידות. -בסדר.
היה כיף. -היה כיף.
תודה.
למען האמת, אלכס, אני חשה בך המון התנגדות.
מה זאת אומרת התנגדות? למה אני מתנגדת?
באתי לשתות משהו, לבקר את השכנים שלי, לשמוח קצת,
למה לעזאזל אני מתנגדת?
את סוחבת עלייך כמות משתקת של רגשות אשם.
לא נכון.
מזה את בורחת?
אני לא בורחת מכלום.
היי. -היי.
ראית אותו? -את מי?
תמסור לו שאני מחפשת אותו.
היי. בינתיים זה נהדר.
את נותנת בראש.
מה דעתך שאזמין אותך לחגוג על כוס משקה אחר כך?
מה קרה לך?
נס בשם ברדלי ג'קסון נכנס לחיים שלי?
לא, לא, לא. אני מתכוונת... מי אתה בכלל?
כי אתה לא האדם שחשבתי שאתה
כשכל החרא עם אלכס התפוצץ.
מה קורה, ברדלי?
מה קורה? -שיקרת לי.
אתה מעביר את אריק לחדשות הערב.
ומתברר שכולם כאן יודעים חוץ ממני.
אתה רציני? מה נסגר, קורי?
תצטרכי פשוט להאמין לי
שאני חושב על טובתך. -חושב על טובתי?
אם היית חושב על טובתי היית אומר לי את האמת.
לעזאזל, אני עושה כמיטב יכולתי, טוב?
זו עבודה קשה. -אה, באמת?
כולם עובדים קשה. -אני יודע שאת לא רואה את זה
כי אני נכנס לחדר ויוצא ממנו בחיוך של חתול צ'שייר,
אבל זה נורא קשה, כי כשקיבלתי את התפקיד
לא נתנו לי מפתח למכונית חדשה,
נתנו לי רפסודה מחוררת לגמרי
ומחוזקת ברשלנות טלאי על טלאי על...
עד שלא נשארה אפילו רפסודה.
רק מיליון טלאים שמוחזקים יחד ע"י מיליון אחרים.
ואני יודע שאת יודע איך זה כי את בעצמך הטלאי
שמחזיק יחד טלאי אחר בכל יום בשבע בבוקר.
ואני מנסה לבנות תיבת נוח מאוויר.
ולמען האמת, נראה לי שאני עושה עבודה סבירה
בתנאים הקיימים. -נראה לך? באמת?
בעצם אני עושה עבודה מעולה. ודווקא קיוויתי שאת ואני
נוכל להמשיך לצעוד יחד, שניים שניים.
זה החלק שבו אני אמורה להודות לך
על שהצלת אותי מאיזשהו מבול?
כי אתה עובד בעבודה הזאת רק בזכותי.
את פשוט משוכנעת שאת יודעת איך העולם עובד.
רוב האנשים בעולם לא שמים זין על אף אחד אחר.
לא אכפת להם אם את חיה או מתה. אני לא מדבר עלייך אישית.
לרוב האנשים לא אכפת אם מישהו חי או מת,
אם הוא לא עונה לשם "אני".
אבל את, את משום מה חושבת שהחברים הדפוקים שלך,
ואני כולל את עצמי בהם,
החליטו משום מה לרדוף אותך. -תרשה לי להבהיר.
אתה לא חבר שלי.
יכולת להיות חבר שלי, אבל זה לא קרה.
ואני שמחה מאוד שזה לא קרה.
כי כל מה שהיית צריך לעשות זה להיות כן איתי.
אבל מתברר שאתה נחש בדיוק כמו שכולם אומרים עליך.
אף פעם לא עלה בדעתך שאני מטבע הדברים, מטבע הדברים,
לא יכול לספר לך הכול
כי את אובססיבית כל כך לאמירת האמת,
עד שאני לא יכול להיות בטוח שאת מסוגלת לשמור סוד.
חוץ מזה, אגב...
אז זו אשמתי? -במידה רבה.
כי אני לא יכול לומר לך מה אנשים חושבים עלייך
כי האגו שלך שברירי מדי
ולא מסוגל לעבד את המידע לידי משהו קונסטרוקטיבי.
לך לעזאזל. -והא ראיה.
אמרתי את האמת והוכחת את טענתי. -יודע מה?
לך תזדיין. הכדור שלי עומד ליפול.
נו באמת.
על הזין.
טוב.
אלוהים.
שיט.
- קורי אליסון הודעה קולית -
יש שיר אחד שחשבתי עליו לאחרונה.
נבחנתי עליו בבית הספר.
רובו לא רלוונטי.
הוא מספר על אדם שחבר טוב שלו מת והוא מתגעגע.
אבל יש שורה אחת
שלא יוצאת לי מהראש.
שורה אחת שמזכירה לי במיוחד אותך, ברגע זה.
"תהילה אינה צמח שגדל על אדמה בת תמותה."
את לא אדמה בת תמותה.
אם תרצי ואם לא.
ואת לא יכולה לזרוק לפח אדמה אלמותית. זה חטא.
ואני יודע שאת חושבת שאת אמורה להוריד הילוך.
אני לא חושב שזה נכון.
עדיין לא הגעת לשיאך המקצועי.
האדמה האלמותית פורייה כעת יותר משהייתה אי-פעם.
אני מאמין בזה, אלכס.
ואני חושב שאיפשהו בתוכך גם את מאמינה בזה.
אז אם אני צודק,
אני מבקש שתתקשרי אליי בשעה הקרובה ותגידי לי שאת מסכימה.
ואם אני טועה,
אז לכי תשתי משהו, תלעגי לי
ותיהני מהשנה החדשה.
הנה זה מתחיל, הספירה לאחור. ספרו איתנו.
שישים. -חמישים ותשע.
חמישים ושמונה.
חמישים ושבע. -חמישים ושש.
חמישים וחמש.
ינקו, מה אתה עושה שם?
הוא סופר. -הוא סופר לאחור שם? טוב.
אני מקווה שהוא לא מפריע לכם.
אלכס?
היי. -היי. קיבלת את ההודעה שלי?
כן.
נו? -נו?
היא הייתה יפה מאוד.
את בסדר?
אני מרגישה טוב. -טוב, שמעי,
את יודעת שאנחנו רוצים להיכנס לעסקי אלכס לוי
ויהי מה, אלכס.
ואני יודע שיש לך מיליון בעיות חשובות יותר מהבעיה שלי.
ההסכם עם המחליף של אריק נכשל.
אנחנו בצרה צרורה.
עשית את תוכנית הבוקר, יש לך ניסיון,
הרווחת את הזכות להתקדם.
תוכלי, בבקשה,
לחזור כממלאת מקום
עד שתהיי מוכנה להשיק את תוכנית הפריים טיים החדשה שלך?
טוב, תקשיב, קורי. בוא נדבר מחר, טוב?
אתקשר אלייך מחר. אלכס, את לא תצטערי.
אני יכולה לסמוך עליך?
שש.
חמש. ארבע.
שלוש. -כן.
שתיים. אחת.
שנה טובה!
היי, מה קורה?
בטלי את ההסכם עם ארון. אסביר לך מחר.
זו שנה חדשה, סטלה. העתיד נראה ורוד.
- עוד בשורות רעות ליו-בי-איי -
- משפחתה של האנה שונפלד מגישה תביעה -
- בגין גרימת מוות שלא כדין -
פאק!
- שלום 2020 -
תרגום: גלית אקסלרד